Η εξέλιξη του μινιμαλισμού στη μουσική από το 1960 ως σήμερα
Authors: Σταμάτης Βασίλειος 
Published: September 2021

Μέσω της διατριβής αυτής επιδιώκεται η διερεύνηση της εξέλιξης του Μουσικού Μινιµαλισµού, από τη γέννηση του στα τέλη της δεκαετίας του1950, έως και τις µέρες µας. Σε δεύτερο επίπεδο τα πορίσµατα της έρευνας χρησιµοποιήθηκαν για τη δηµιουργία ενός πρωτότυπου καλλιτεχνικού έργου, το οποίο αποτέλεσε τη βάση ανάπτυξης µίας παιδαγωγικής εφαρµογής για µαθητές δηµοτικού. Με βάση τα παραπάνω η παρούσα διατριβή διακρίνεται στις εξής επιµέρους ενότητες: 1.Τι χαρακτηρίζουµε µουσικό µινιµαλισµό. Προέλευση της έννοιας και του όρου µέσα από τη διερεύνηση της βιβλιογραφίας, συνεντεύξεων των καλλιτεχνών, και βιβλίων Ιστορίας της Μουσικής. 2.Αναζήτηση του µουσικού πλαισίου µε αναδροµή στα κυρίαρχα µουσικά ρεύµατα που προϋπήρχαν και επηρέασαν τον πρώιµο µινιµαλισµό όπως η σηµασία της φιλοσοφίας του John Cage, η επίδραση της δεύτερης σχολής της Βιέννης. 3. Αναζήτηση του κοινωνικού, πολιτικού και οικονοµικού πλαισίου όπως οι συνέπειες του Β’ Παγκόσµιου πολέµου στο καλλιτεχνικό έργο και ειδικότερα στους συνθέτες που έφυγαν στις Η.Π.Α, οι κοινωνικές εντάσεις της δεκαετίας του1960 κ.α. 4.Η σχέση των πρώτων µινιµαλιστών µε τις άλλες τέχνες και µε το µινιµαλισµό στις εικαστικές τέχνες ειδικότερα. Σε ξεχωριστή ενότητα ερευνάται η θέση του Μουσικού Μινιµαλισµού σε σχέση µε το Μοντερνισµό. Η συγκεκριµένη διερεύνηση πραγµατοποιείται σε σχέση µε την αντίστοιχη θέση του Μινιµαλισµού στις εικαστικές Τέχνες, αναζητώντας αναλογίες όπου υπάρχουν και όπου δεν υπάρχουν άµεσες αναλογίες, αναζητώνται τις ιδιαιτερότητες του Μουσικού Μινιµαλισµού. 5.Ανάλυση της πορείας και του έργου των τεσσάρων πρωτοπόρων µινιµαλιστών ξεχωριστά για τον κάθε ένα, µε έµφαση στην ανάλυση των κύριων έργων που αναδεικνύουν τη διαµόρφωση και την εξέλιξη του κινήµατος και των βασικών δοµικών χαρακτηριστικών των µουσικών έργων.6.∆ιεξαγωγή συµπερασµάτων για τα βασικά χαρακτηριστικά που χαρακτηρίζουν ένα µινιµαλιστικό µουσικό έργο µετά από την ανάλυση δευτερογενών πηγών, αλλά κυρίως πρωτογενών πηγών (παρτιτούρες και ηχογραφήσεις κυρίως).7.Ανάλυση ενδεικτικών µεταµινιµαλιστών συνθετών και του έργου τους, σύνδεση µε την εξέλιξη του Μινιµαλισµού και διερεύνηση των βασικών χαρακτηριστικών των µεταµινιµαλιστικών συνθέσεων. Η αισθητική και ιστορική ανάλυση έχει επίκεντρο τη µουσική αλλά και τη διάδραση του έργου µε τις άλλες τέχνες και των νέων τεχνολογιών. Η µουσικολογική- µουσική ανάλυση εξετάζει τα δοµικά συστατικά µουσικών έργων που εντάσσονται στο ρεύµα του Μινιµαλισµού και του Μεταµινιµαλισµού ως πρωτογενές υλικό, τα οποία αναλύονται µουσικά και συνθετικά, έτσι ώστε να διερευνηθεί η δυνατότητα δηµιουργίας νέου έργου µε αντίστοιχα δοµικά υλικά. Για την ανάλυση των τριών τελευταίων ενοτήτων χρησιµοποιήθηκε συνδυασµός ερευνητικών µεθόδων, όπως επιτόπια έρευνα σε βιβλιοθήκες, µουσεία, συλλογή ηχητικών παραδειγµάτων και µουσική ανάλυση σε παράλληλο χρόνο µε το ιστορικό-κοινωνικό πλαίσιο, περιπτωσιολογική µελέτη συνθετικών προσεγγίσεων και συνεντεύξεις καλλιτεχνών και µουσικολόγων. 8.Από τη διαδικασία της έρευνας και της ανάλυσης των προηγούµενων ενοτήτων και τη διεξαγωγή των συµπερασµάτων-πορισµάτων προέκυψαν δοµικά υλικά– κύτταρα τα οποία χρησιµοποιήθηκαν για τη δηµιουργία της multimedia παράστασης«Η Γυναίκα της Ζάκυνθος» βασισµένη στο οµότιτλο πεζό ποίηµα του ∆ιονυσίου Σολωµού. 9.Σχεδιασµός παιδαγωγικής εφαρµογής